Diari Oficial de la Generalitat Valenciana


Sumari del DOGV 396, del 25-06-1986 (1986/806581)

ORDRE de 2 de juny de 1986, de la Conselleria de Treball i Seguretat Social, sobre foment d'ocupació per a joves.
-----------------------------------------------------------------------------------------------------------------

### Dades del document

Número de DOGV
:   396

Data del DOGV
:   25-06-1986

Secció del DOGV
:   ALTRES DISPOSICIONS

Número del document
:   1986/806581


Data del document
:   02-06-1986

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 2 de juny de 1986, de la Conselleria de Treball i Seguretat Social, sobre foment d'ocupació per a joves.  
La Conselleria de Treball i Seguretat Social, seguint el mandat contingut en la Llei de la Generalitat Valenciana 9/1984, per la qual s'aprovà el Programa Econòmic Valencia, així com la Llei 15/1985, de Pressupostos de la Generalitat Valenciana per a 1986, estableix un Programa de Foment a l'Ocupació, dirigit específicament a la creació de llocs de treball per a joves.   
Amb aqueix fi, i seguint les orientacions de la CEE i en concret del Fons Social Europea, s'ha formulat un Programa que cerca la creació de 5.000 llocs de treball de caràcter estable per a desocupats menors de 2S anys.   
Aquest Programa es presentà a la convocatòria d'ajudes que anualment realitza el Fons Social Europea, essent-ne aprovat per aquest Organisme Comunitari, la qual cosa suposa el finançament paritari d'aquest per la Generalitat Valenciana y el Fons Social Europea.   
En virtut d'això, aquesta Conselleria de Treball i Seguretat Social, fent ús de les facultats que li confereixen la Llei 5/83, de 30 de desembre, de Govern Valencià i el Decret 192/85, de 9 de desembre, del Consell de la Generalitat Valenciana, ordena   
Article primer  
S'estableix per a enguany un Programa de Foment d'Ocupació Juvenil a través de subvencions de 150.000 pessetes per lloc de treball.   
Aquestes ajudes es concediran als ocupadors que contracten joves desocupats, menors de 25 anys, inscrits en l'Oficina de Col·locació corresponent i que en siguen contractats per temps indefinit i a jornada completa, comprometent-s'hi a mantenir el nivell d'ocupació, almenys, per un any.   
Article segon. Requisits.   
Podran optar a aquesta subvenció, les empreses que complesquen els requisits següents:   
1. Estar al corrent en el pagament de llurs obligacions de Seguretat Social o tenir-hi concedit ajornament.   
2. No haver-hi amortitzat en el termini d'un any, immediatament anterior a la contractació, algun lloc de treball per comiat nul o improdent en sentència ferma, o reconegut com a tal en concialició administrativa o judicial.   
3. No podran beneficiar-se de les ajudes convocades per aquesta Ordre, els contractes subscrits amb els cònjuges, ascendents, descendents o altres parents per consanguinitat o afinitat fins al segon grau inclusivament, de l'empresari o de qui ocupen llocs d'alta direcció en l'Empresa.   
En qualsevol cas les contractacions que pretenguen acollirse als beneficis establerts en aquesta disposició hauran de suposar la creació d'ocupació neta.   
Article tercer  
Si durant l'execució del contracte de treball, es produís el cessament del treballador contractat, serà obligatoria la substitució d'aquest, en el termini de 15 dies, per altre de les mateixes característiques, a fi de preservar el manteniment dels llocs de treball.   
En el cas contrari, l'empresari quedarà obligat a reintegrar a la Tresoreria de la Generalitat, les quantitats percebudes.   
Article quart. Procediment.   
Les sol·licituds de les subvencions establertes en aquesta Ordre, es presentaran a les Direccions Territorials de Treball, en els models que a l'efecte establesca la Conselleria de Treball i Seguretat Social, i que es facilitaran en les esmentades Direccions Territorials, acompanyant-hi la documentació següent:   
1. Relació i descripció dels llocs de treball que es vagen a crear.   
2. Certificació justificativa de trobar-se al corrent en el compliment de les obligacions de Seguretat social.   
3. Fotocòpia del DNI, targeta de demanda de col·locació del treballador contractat i comunicat d'alta a la Seguretat Social.   
4. Contracte de treball visat per l'Oficina de Col·locació.   
5. Escrit on s'especifique amb exactitud el Banc o Agència on es desitja rebre l'import de la subvenció, així com referència del número o titularitat del compte.   
Article cinqué  
Les Direccions Territorials de Treball, analitzaran els expedients de sol·licitud de beneficis, verificant si els impresos estan degudament complimentats i acompanyats dels documents que en aquestos s'especifiquen, remetent-los en el termini de 10 dies a la Direcció General d'Ocupació i Cooperació, amb el seu informe, en els aspectes que considere necessaris per a la resolució d'aquest.   
En el supòsit que l'expedient estigués incomplet, per part de les Direccions Territorials de Treball es requerirà al sol·licitant perquè, d'acord amb l'art. 71 de la Llei de Procediment Administratiu, el complete en el termini màxim de 10 dies.   
Article sisé  
La Direcció General d'Ocupació i Cooperació, en el termini de 30 dies dictarà Resolució accedint o denegant els beneficis sol·licitats; prèviament a resoldre, podrà demanar els informes que estime oportuns.   
La Resolució dictada es notificará al sol·licitant, remetentse còpia d'aquesta a la Direcció Territorial de Treball corresponent, per al seu coneixement.   
Article seté. Pagament.   
Notificada la Resolució per la qual s'aproven els beneficis sol·licitats, se'n realitzarà el pagament d'una sola vegada pel corresponent Organ Administratiu.   
Article vuité.   
El que preveu aquesta Disposició s'aplicarà tambè a les Societats Cooperatives a les quals s'incorporen com a socis de treball desocupats que reunesquen els requesits establerts en aquesta, sempre que aquelles hagen optat en llurs Estatuts per la inclusió en el Règim General de la Seguretat Social. En aquest supòsit, i en lloc de contracte de treball al qual es fa referència en l'Art. 4.4 d'aquesta Ordre, s'haurà de presentar per part de la Societat Cooperativa còpia de l'escriptura de constitució i certificació justificativa de l'admissió com a soci emesa pel Consell Rector. En aquest cas, l'esmentada subvenció serà incompatible amb qualsevol altra d'anàloga naturalesa i en concret amb les ajudes disposades en l'Art. 1.1 de l'Ordre de la Conselleria de Treball i Seguretat Social de 31 de mar; de 1986, per la qual es convoquen ajudes a Cooperatives i Societats Laborals.   
Article nové.   
Les subvencions establertes en aquesta Disposició seran finançades conjuntament amb aportacions procedents del Fons Social Europea i la Generalitat Valenciana, a càrrec del Programa 991 de Foment d'Ocupació podent aprovar-se fins a 5.000 llocs de treball.   
DISPOSICIONS FINALS  
Primera  
S'autoritza el Director General d'Ocupació i Cooperació a desenvolupar les normes i procediment de tramitació de les ajudes que disposa aquesta Ordre.   
Segona  
Aquesta Ordre tindrà vigència durant l'any 1986, i entrarà en vigor l'endemà de la publicació al Diari Oficial de la Generalitat Valenciana.   
València, 2 de juny de 1986.   
El Conseller de Treball i Seguretat Social,  
MIQUEL DOMENECH I PASTOR